Gradonačelnik

KLASA: 363-01/18-09/35

URBROJ: 2117/01-01-18-2

Dubrovnik, 28. studenoga 2018.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15 i 123/17 ) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.),gradonačelnik Grada Dubrovnika donosi sljedeći

Z A K L J U Č A K

1. Utvrđuje se prijedlog Odluke o određivanju komunalne djelatnosti koja se obavlja na temelju koncesije i upućuje se Gradskom vijeću Grada Dubrovnika na raspravljanje i donošenje.
2. Tekst Odluke iz točke 1. ovog Zaključka čini sastavni dio istog.
3. Izvjestitelj u ovoj točki bit će pročelnik Upravnog odjela za komunalne djelatnosti i mjesnu samoupravu, Zlatko Uršić.

Gradonačelnik

Mato Franković

DOSTAVITI:

1. Služba Gradskog vijeća, ovdje
2. Upravni odjel za komunalne djelatnosti i mjesnu samoupravu, ovdje
3. Pismohrana
4. Evidencija

Na temelju članka 44. stavka 2. Zakona o komunalnom gospodarstvu („Narodne novine“, broj 68/18.) i članka 32. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.), Gradsko vijeće Grada Dubrovnika, na \_\_. sjednici, održanoj \_\_\_\_\_\_\_\_\_\_\_ 2018. godine donijelo je

O D L U K U

o određivanju komunalne djelatnosti koja se obavljaju na temelju koncesije

Članak 1.

Ovom Odlukom određuju se komunalne djelatnosti koje se na području Grada Dubrovnika obavlja na temelju koncesije.

Članak 2.

Komunalne djelatnosti, odnosno, uslužne komunalne djelatnosti koje se obavljaju na temelju koncesije su:

* djelatnost obavljanja dimnjačarskih poslova,
* opskrba trgovina i građana unutar Povijesne jezgre Grada posebnim vozilima.

Članak 3.

Na sva pitanja u svezi s koncesijom za obavljanje komunalne djelatnosti iz članka 2. ove Odluke uključujući pripremne radnje, obavijest o namjeri dodjele koncesije, analize procijenjene vrijednosti, jamstva, visine naknade za koncesiju, natječajne dokumentacije i sadržaja ugovora o koncesiji na odgovarajući način se primjenjuju propisi kojima se uređuju koncesije.

Članak 4.

Naknada za koncesiju prihod je proračuna Grada Dubrovnika.

Članak 5.

Ugovor o koncesiji za obavljanje djelatnosti dimnjačarskih poslova zaključen prije stupanja na snagu ove Odluke važe do isteka vremena na koji je zaključen.

Članak 6.

Danom stupanja na snagu ove Odluke prestaje važiti Odluka o komunalnim djelatnostima koje se obavljaju davanjem koncesije („Službeni glasnik Grada Dubrovnika“, broj 5/11. i 2/12.).

Članak 7.

Ova Odluka stupa na snagu osmog dana od dana objave u Službenom glasniku Grada Dubrovnika.

Predsjednik Gradskog vijeća

mr.sc. Marko Potrebica

Upravni odjel za komunalne djelatnosti i mjesnu samoupravu

KLASA: 363-01/18-09/35

URBROJ: 2117/01-03-18-1

Dubrovnik, 28. studenoga 2018.

GRADONAČELNIK GRADA DUBROVNIKA

o v d j e

PREDMET: Prijedlog Zaključka o utvrđivanju prijedloga Odluke o određivanju komunalne

djelatnosti koja se obavlja na temelju koncesije

Dana 4. kolovoza 2018. godine stupio je na snagu novi Zakon o komunalnom gospodarstvu (dalje u tekstu: Zakon) koji je objavljen u „Narodnim novinama“ broj 68/18 od 27. srpnja 2018. godine.

Sukladno odredbama novoga Zakona komunalne djelatnosti se obavljaju kao javna služba i od općeg su interesa. Komunalne djelatnosti su djelatnosti kojima se osigurava građenje i/ili održavanje komunalne infrastrukture u stanju funkcionalne ispravnosti, te djelatnosti pružanja usluga nužnih za svakodnevni život i rad korisnicima na području jedinice lokalne zajednice.

Organizacijski oblik obavljanja komunalnih djelatnosti može biti različit i o organizaciji i načinu obavljanja komunalne djelatnosti svaka jedinica lokalne samouprave odlučuje samostalno primjenjujući važeće propise.

Obavljanje komunalnih djelatnosti može se povjeriti trgovačkom društvu u čijem kapitalu jedinica lokalne samouprave ima većinski udio dionica odnosno udjela ili pak 100% dionica ili udjela u kapitalu trgovačkog društva.

Nadalje, obavljanje komunalnih djelatnosti može se povjeriti i javnim ustanovama kojima je osnivač jedinica lokalne samouprave, ili više jedinica lokalne samouprave u slučaju zajedničke organizacija obavljanja komunalne djelatnosti.

Za obavljanje komunalne djelatnosti jedinica lokalne samouprave može osnovati i vlastiti pogon, odnosno službu.

Također, obavljanje komunalnih djelatnosti mogu obavljati pravne ili fizičke osobe na temelju ugovora o povjeravanju obavljanja komunalnih djelatnosti ili na temelju ugovora o koncesiji.

Sukladno članku 44. Zakona predstavničko tijelo sukladno odredbama ovog zakona može odlukom odrediti koje će se komunalne djelatnosti obavljati na temelju koncesije.

Predloženom odlukom određene su:

* djelatnost obavljanja dimnjačarskih poslova i
* djelatnost opskrbe trgovina i građana unutar Povijesne jezgre Grada posebnim vozilima,

kao komunalne djelatnosti koje će se na području grada Dubrovnika obavljati na temelju koncesije.

Na sva pitanja u svezi s koncesijom za obavljanje komunalne djelatnosti iz predložene Odluke uključujući pripremne radnje, obavijest o namjeri dodjele koncesije, analize procijenjene vrijednosti, jamstva, visine naknade za koncesiju, natječajne dokumentacije i sadržaja ugovora o koncesiji na odgovarajući način će se primjenjivati odredbe Zakona o koncesiji.

U svezi iznesenoga, predlaže se sljedeći

Z A K L J U Č A K

1. Utvrđuje se prijedlog Odluke o određivanju komunalne djelatnosti koja se obavlja na temelju koncesije i upućuje se Gradskom vijeću Grada Dubrovnika na raspravljanje i donošenje.
2. Tekst Odluke iz točke 1. ovog Zaključka čini sastavni dio istog.
3. Izvjestitelj u ovoj točki bit će pročelnik Upravnog odjela za komunalne djelatnosti i mjesnu samoupravu, Zlatko Uršić.

Pročelnik

Zlatko Uršić, dipl. iur.

DOSTAVITI:

1. Gradonačelnik, ovdje
2. Služba Gradskog vijeća, ovdje
3. Pismohrana
4. Evidencija

O b r a z l o ž e n j e

Dana 4. kolovoza 2018. godine stupio je na snagu novi Zakon o komunalnom gospodarstvu (dalje u tekstu: Zakon) koji je objavljen u „Narodnim novinama“ broj 68/18 od 27. srpnja 2018. godine.

Sukladno odredbama novoga Zakona komunalne djelatnosti se obavljaju kao javna služba i od općeg su interesa. Komunalne djelatnosti su djelatnosti kojima se osigurava građenje i/ili održavanje komunalne infrastrukture u stanju funkcionalne ispravnosti, te djelatnosti pružanja usluga nužnih za svakodnevni život i rad korisnicima na području jedinice lokalne zajednice.

Organizacijski oblik obavljanja komunalnih djelatnosti može biti različit i o organizaciji i načinu obavljanja komunalne djelatnosti svaka jedinica lokalne samouprave odlučuje samostalno primjenjujući važeće propise.

Obavljanje komunalnih djelatnosti može se povjeriti trgovačkom društvu u čijem kapitalu jedinica lokalne samouprave ima većinski udio dionica odnosno udjela ili pak 100% dionica ili udjela u kapitalu trgovačkog društva.

Nadalje, obavljanje komunalnih djelatnosti može se povjeriti i javnim ustanovama kojima je osnivač jedinica lokalne samouprave, ili više jedinica lokalne samouprave u slučaju zajedničke organizacija obavljanja komunalne djelatnosti.

Za obavljanje komunalne djelatnosti jedinica lokalne samouprave može osnovati i vlastiti pogon, odnosno službu.

Također, obavljanje komunalnih djelatnosti mogu obavljati pravne ili fizičke osobe na temelju ugovora o povjeravanju obavljanja komunalnih djelatnosti ili na temelju ugovora o koncesiji.

Sukladno članku 44. Zakona predstavničko tijelo sukladno odredbama ovog zakona može odlukom odrediti koje će se komunalne djelatnosti obavljati na temelju koncesije.

Predloženom odlukom određene su:

* djelatnost obavljanja dimnjačarskih poslova i
* djelatnost opskrbe trgovina i građana unutar Povijesne jezgre Grada posebnim vozilima,

kao komunalne djelatnosti koje će se na području grada Dubrovnika obavljati na temelju koncesije.

Na sva pitanja u svezi s koncesijom za obavljanje komunalne djelatnosti iz predložene Odluke uključujući pripremne radnje, obavijest o namjeri dodjele koncesije, analize procijenjene vrijednosti, jamstva, visine naknade za koncesiju, natječajne dokumentacije i sadržaja ugovora o koncesiji na odgovarajući način će se primjenjivati odredbe Zakona o koncesiji.